Սթեն Լի

Սթեն Լի (, իսկական անունը՝ Սթենլի Մարտին Լիբեր (), ), ամերիկացի գրող, դերասան, պրոդյուսեր, հաղորդավար, սցենարիստ, կոմիքսների հեղինակ, «Marvel Comics» կազմակերպության նախկին տնօրեն։ Առանձնանում է իր դերասանական կամեո խաղերով։

Marvel-ից ֆորմալ դուրս գալուց հետո նա մնաց որպես ընկերության հանրային դեմքը՝ ներկայանալով ընկերության ֆիլմերում։ Միաժամանակ, նա շարունակում էր անկախ ստեղծագործական աշխատանքը մինչև իր 90-ականները, մինչև կյանքի ավարտ։

Կենսագրություն 
Ծնվել է Նյու Յորքում, հրեաների ընտանիքում (ովքեր արմատներով Ռումինիայից էին)։ Ապրել է շատ ծանր պայմաններում։ Հայրը քիչ էր աշխատում, դրա պատճառով էլ չէին կարողանում նորմալ ապրել։ Սթենը 9 տարեկան էր, երբ ընտանիքով տեղափոխվեցին Վաշինգտոն։ Վաշինգտոնում էլ ծնվեց իր միակ եղբայրը։ Ապրում էին մեկսենյականոց բնակարանում։ Սթենը և եղբայրը գիշերում էին այդ 1 սենյակում, իսկ հայրը և մայրը բազմոցին։

Սթենը միջնակարգ դպրոցն ավարտել է Բրոնքսում, քանի որ այդ ժամանակա ընտանիքով տեղափոխվել էին հենց այդտեղ։ Փոքր հասակից սկսած տարբեր աշխատանքներ է կատարել. լուրեր էր հավաքում, գրի էր առնում և վաճառում, սենդվիչներ էր մատակարարում, ինչպես նաև զբաղվում էր New York Herald Tribune թերթի վաճառքով։

Սթենին օգնել են մարդիկ, որպեսզի նա դառնա հայտնի, նրանք են՝ Ռոբբի Սոլոմոնը (Սթենի հորեղբայրը), Timely Comics ամսագրի խմբագիր Ջո Սայմոնը, կոմիքսների հեղինակ Մարտին Գուդմանը և այլք։

Որոշ հայտնի նկարիչների հետ համագործակցելով (որոնցից ամենահայտնիները Ջեք Կյորբին և Ստիվ Դիտկոն են), Սթենը ստեղծել է այնպիսի հայտնի կոմիքսների հերոսների, ինչպիսիք են՝ Սարդ մարդը, Երկաթե մարդը, Հալքը և այլ կերպարներ։

Սթենն ուներ սեփական ալիքը YouTube սոցիալական կայքում, որը կոչվում է «Հերոսների աշխարհը» (անգլ.` World of Heroes):

Մահացել է 2018 թվականի նոյեմբերի 12-ին։

Հետաքրքիր փաստեր 
 Սթենը սիրում էր հիմնականում դիտել այն ֆիլմերը, որոնց մեջ խաղում է Բրյուս Լին։
 Սթենը հայտնվել էր Սիմփսոններ մուլտսերիալի մեջ (ինքն իր դերում)։
 Սթենի սիրելի գրողներն էին` Սթիվեն Քինգը, Հերբերթ Ուելսը, Մարկ Տվենը, Արթուր Կոնան Դոյլը, Վիլյամ Շեքսպիրը, Չարլզ Դիքենսը և Հարլան Էլիսսոնը։

Ստեղծած կերպարներ 
 Երկաթե մարդ
 Սարդ-մարդ
 Սարդ-կին
Կապիտան Ամերիկա
Հալք
Թոր
Բժիշկ Սթրենջ
Դեդփուլ
Մրջյուն-մարդ
Սև հովազ
Կապիտան Մարվել
Կուղխ
Սթար-Լորդ
Գրութ

Պարգևներ 
 1995 թվականին ներառվել Ջեք Կյորբիի փառքի սրահում։
 2002 թվականին ստացել է «Սատուրն» մրցանակ՝ «Կարիերայում ձեռքբերումներ ունենալու համար»։
 2008 թվականին ԱՄՆ արվեստների բնագավառում պարգևատրվել է շքանշանով։

Գրքեր 
 «How to Draw Comics. The Marvel Way»
 «Stan Lee. How to Draw Comics»

Ծանոթագրություններ

Արտաքին հղումներ 
 Internet Movie Database կայքում
 POW! Entertainment
 Disney-ի հետ համագործակցության կայք 

Նյու Յորք քաղաքում ծնվածներ
ԱՄՆ-ում ծնվածներ
Ամերիկացի գրողներ
Ամերիկացի դերասաններ
Ամերիկացի պրոդյուսերներ
Ամերիկացի հաղորդավարներ
Ամերիկացի սցենարիստներ
Կոմիքսների հեղինակներ
Գրական կեղծանուններով հայտնի հեղինակներ
2018 մահեր
Նոյեմբերի 12 մահեր
Ամերիկացի հրատարակիչներ
Ամերիկացի կինոպրոդյուսերներ
Ամերիկացի խմբագիրներ
Ամերիկացի լրագրողներ
Ամերիկացի ֆանտաստ գրողներ
21-րդ դարի ամերիկացի գրողներ